AFGØRELSE TRUFFET AF DET BLANDEDE EØS-UDVALG

Nr. 15/1999

af 29. januar 1999

om ændring af bilag XIII (Transport) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

Bilag XIII til aftalen blev ændret ved afgørelse nr. 121/98 truffet af Det Blandede EØS-Udvalg den 18. december 1998(1).

Protokol nr. 9 til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union(2), har fra datoen for Østrigs tiltrædelse af Den Europæiske Union den 1. januar 1995 erstattet aftalen mellem Det Europæiske Økonomiske Fællesskab og Republikken Østrig om godstransport i transit med jernbane og ad landevej(3).

Artikel 11 og 12 i protokol nr. 9 til akten vedrørende Østrigs, Finlands og Sveriges tiltrædelse fastsætter en særlig ordning for lastbilers transitkørsel gennem Østrig og den internationale godstransport ad landevej til og fra Østrig baseret på et økopointsystem.

Kommissionens forordning (EF) nr. 3298/94(4) indeholder nærmere bestemmelser i forbindelse med ordningen om transitrettigheder (økopointsystemet), angående lastbilers transitkørsel gennem østrigsk territorium, ifølge artikel 11 i protokol nr. 9 til akten vedrørende Østrigs, Finlands og Sveriges tiltrædelse.

Kommissionens forordning (EF) nr. 1524/96(5) ændrer forordning (EF) nr. 3298/94.

Protokol nr. 9 til akten vedrørende Østrigs, Finlands og Sveriges tiltrædelse, forordning (EF) nr. 3298/94 og forordning (EF) nr. 1524/96 bør indarbejdes i aftalen.

Tilpasningerne af Rådets forordning (EØF) nr. 881/92 af 26. marts 1992 om adgang til markedet for vejgodstransport i Fællesskabet, som udføres fra eller til en medlemsstats område eller gennem en eller flere medlemsstaters områder(6), jf. kapitel VI, A, punkt 6, i bilag I til akten vedrørende Østrigs, Finlands og Sveriges tiltrædelse bør indarbejdes i aftalen -

TRUFFET FØLGENDE AFGØRELSE:

Artikel 1

Følgende indsættes i punkt 26a (Rådets forordning (EØF) nr. 881/92) i bilag XIII til aftalen: ", og ændret og suppleret ved:

- 1 94 N: Akt vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (EFT C 241 af 29.8.1994, s. 21, tilpasset ved EFT L 1 af 1.1.1995, s. 1);

- 394 R 3298: Kommissionens forordning (EF) nr. 3298/94 af 21. december 1994 om de nærmere bestemmelser i forbindelse med ordningen om transitrettigheder (økopointsystemet), angående lastbilers transitkørsel gennem østrigsk territorium, ifølge artikel 11 i protokol nr. 9 til akten vedrørende Østrigs, Finlands og Sveriges tiltrædelse (EFT L 341 af 30.12.1994, s. 20);

- 396 R 1524: Kommissionens forordning (EF) nr. 1524/96 af 30. juli 1996 om ændring af forordning (EF) nr. 3298/94 for så vidt angår økopointsystemet angående lastbilers transitkørsel gennem østrigsk territorium (EFT L 190 af 31.7.1996, s. 13)."

Artikel 2

Tilpasning af a) til g) i punkt 26a (Rådets forordning (EØF) nr. 881/92) i bilag XIII til aftalen affattes således: "a) Artikel 1, stk. 2, affattes således: '2. I forbindelse med transport fra en kontraherende part til et tredjeland og omvendt finder denne forordning ikke anvendelse på den strækning, der tilbagelægges på den kontraherende parts område, hvor læsning eller aflæsning finder sted, medmindre andet er aftalt af de kontraherende parter.'

b) Artikel 1, stk. 3, affattes således: '3. Denne forordning berører ikke bestemmelser vedrørende den i stk. 2 nævnte transport fra en EFTA-stat til et tredjeland, som er fastsat i bilaterale aftaler mellem en EFTA-stat og et tredjeland, og hvorved transportvirksomheder, der er etableret på en kontraherende parts område enten i henhold til bilaterale tilladelser eller liberaliseringsaftaler har tilladelse til læsning eller aflæsning på en anden kontraherende parts område, forudsat at princippet om ikke-diskriminering mellem transportvirksomheder fra Fællesskabet og transportvirksomheder fra en EFTA-stat overholdes.'

c) EFTA-staterne anerkender de EF-tilladelser, der er udstedt af EF-medlemsstater i henhold til forordningen. Med henblik på denne anerkendelse erstattes henvisninger til 'Fællesskabet' og henvisninger til 'Medlemsstater' i de generelle bestemmelser i fællesskabstilladelserne, jf. bilag I til denne forordning, med henholdsvis 'Fællesskabet og Island, Liechtenstein og Norge' og 'EF-medlemsstat(er) og (eller) Island, Liechtenstein og Norge'.

d) Fællesskabet og EF-medlemsstaterne anerkender de tilladelser, der er udstedt af en EFTA-stat i henhold til forordningen, som tilpasset i del b) af bilag I i tillæg 1 til dette bilag.

e) Tilladelser udstedt af en EFTA-stat skal svare til modellen i tillæg 1 til dette bilag."

Artikel 3

Tillægget i bilaget til denne afgørelse erstatter tillæg 1 til bilag XIII til aftalen.

Artikel 4

Følgende punkt indsættes efter punkt 26a (Rådets forordning (EØF) nr. 881/92) i bilag XIII til aftalen: "26aa 1 94 N: Protokol nr. 9 til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (EFT C 241 af 29.8.1994, s. 21, tilpasset ved EFT L 1 af 1.1.1995, s. 1), som ændret og suppleret ved:

- 394 R 3298: Kommissionens forordning (EF) nr. 3298/94 af 21. december 1994 om de nærmere bestemmelser i forbindelse med ordningen om transitrettigheder (økopointsystemet), angående lastbilers transitkørsel gennem østrigsk territorium, ifølge artikel 11 i protokol nr. 9 til akten vedrørende Østrigs, Finlands og Sveriges tiltrædelse (EFT L 341 af 30.12.1994, s. 20)

- 396 R 1524: Kommissionens forordning (EF) nr. 1524/96 af 30. juli 1996 om ændring af forordning (EF) nr. 3298/94 for så vidt angår økopointsystemet angående lastbilers transitkørsel gennem østrigsk territorium (EFT L 190 af 31.7.1996, s. 13).

Forordningens bestemmelser gælder i forbindelse med aftalen med følgende tilpasninger:

a) Ved tilføjelse af de økopoint, der er beregnet på grundlag af referenceåret 1991 for i alt 25700 enkelte transitkørsler pr. år (Island: 100; Liechtenstein: 21000; Norge: 4600), affattes tabellen i artikel 9 i forordningen således:

>TABELPOSITION>

b) tabellen i bilag D i forordningen affattes således:

>TABELPOSITION>"

Artikel 5

Teksterne til tilpasningerne af forordning (EØF) nr. 881/92, jf. kapitel VI, A, punkt 6 i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og til tilpasningerne af de traktater, der danner grundlag for Den Europæiske Union, af protokol nr. 9 til akten vedrørende Østrigs, Finlands og Sveriges tiltrædelse, af forordning (EF) nr. 3298/94 og (EF) nr. 1524/96 på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 6

Denne afgørelse træder i kraft den 30. januar 1999, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.

Artikel 7

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 29. januar 1999.

På Det Blandede EØS-udvalgs vegne

F. BARBASO

Formand

(1) EFT L 297 af 18.11.1999, s. 50.

(2) EFT C 241 af 29.8.1994, s. 21, tilpasset ved EFT L 1 af 1.1.1995, s. 1.

(3) EFT L 373 af 21.12.1992, s. 6.

(4) EFT L 341 af 30.12.1994, s. 20.

(5) EFT L 190 af 31.7.1996, s. 13.

(6) EFT L 95 af 9.4.1992, s. 1, ændret ved EFT L 213 af 29.7.1992, s. 36.

BILAG

Til afgørelse nr. 15/1999 truffet af Det Blandede EØS-Udvalg

Tillæg 1

DOKUMENTER ANFØRT I BILAGET TIL RÅDETS FORORDNING (EØF) Nr. 881/92, TILPASSET MED HENBLIK PÅ ANVENDELSEN AF EØS-AFTALEN

(se tilpasning (e) i punkt 26a i bilag XIII til aftalen)

BILAG I

>PIC FILE= "L_2000035DA.005002.EPS">

>PIC FILE= "L_2000035DA.005101.EPS">